Vedecká fantastika

Vedecká fantastika alebo science-fiction (iné názvy pozri nižšie) je žáner umeleckoliterárnych (najmä prozaických) alebo audiovizuálnych diel, v ktorých sa obraz sveta, spravidla premietnutý do budúcnosti, opiera o znalosti súčasnej vedy a techniky a o predpoklady jej vývoja.

 Názvy 
Slovenské názvy tohto žánru sú (v hranatých zátvorkách je uvedená výslovnosť): vedecká fantastikascience fiction. In: Všeobecný encyklopedický slovník S-Ž. 2002. S. 51SLOBODNÍK, D. Miesto science fiction v literatúre. In: Slovenský jazyk a literatúra v škole. č. 6, 1985-1986. S. 167 a nasl., science-fiction [sajens fikšnscience-fiction; sci-fi. In: Krátky slovník slovenského jazyka 2020. S 648, sájnsfikšnscience-fiction. In: Pravidlá slovenského pravopisu 2013; staršie: sájens fikšnscience-fiction. In:  alebo sájensfikšnscience-fiction; sci-fi. In: ŠALING, S. et al. Veľký slovník cudzích slov. 2000. S. 1088], nespisovne (ale vo vzťahu k angličtine – porovnaj nižšie – vlastne správnejšie) alebo staršie science fictionscience fiction. In: Pyramída č. 163. 1985, skrátene sci-fisci-fi. In: Pravidlá slovenského pravopisu 2013 [scifi alebo sájfaj], skrátene SF, nepresne resp. staršieMARČOK, V. Dejiny slovenskej literatúry: Cesty slovenskej literatúry druhou polovicou XX. storočia. Bratislava: Literárne informačné centrum, 2006, S. 269 fantastikafantastika. In: Slovník cudzích slov (akademický).

Vyššie uvedené názvy (najmä tie, ktoré sú anglického pôvodu) sa niekedy, najmä staršie, používajú v užšom zmysle len na označenie literárneho alebo dramatického žánru alebo len na označenie prozaického literárneho žánru. Synonymami sú potom aj názvy vedecko-fantastická literatúra (prípadne vedeckofantastická literatúra – pozri nižšie), sci-fi literatúra, SF literatúra a nepresne alebo staršie fantastická literatúra.science-fiction. In: Slovník cudzích slov (akademický) 2005science-fiction. In: FINDRA, J. et al. Slovník literárnovedných termínov. Bratislava: SPN. S. 322 Prídavné meno vedecko-fantastický (napríklad vo výraze vedecko-fantastická literatúra) sa má podľa kodifikačných príručiek písať so spojovníkom, čiže sa v zmysle textovej časti Pravidiel slovenského pravopisu chápe vo význame „vedecký a fantastický“vedecko-fantastický. In: Krátky slovník slovenského jazyka 2020. S. 805vedecko-fantastický. In: Pravidlá slovenského pravopisu 2013; niektoré odborné texty však toto prídavné meno píšu bez spojovníka, t. j. v tvare vedeckofantastický (napr. vedeckofantastická literatúra), čo sa dá chápať buď ako pravopisná chyba, alebo tak, že daný autor v zmysle textovej časti Pravidiel slovenského pravopisu chápe prídavné meno v zmysle „týkajúci sa vedeckej fantastiky“Pravidlá slovenského pravopisu 2000 kap. 2.9FERKO, M. Za poznaním hlbín zázrakov. In: Knižná revue 14-15 2014. prílohaKRIŽKA, T. Je to ešte kultúra? In: Kultúra č. 4, 2014. S. 2TOMČÍK, M., KASÁČ, Z. Literatúra pre 3. ročník gymnázií a pre 3. ročník stredných odborných škôl. Bratislava: Slovenské pedagogické nakladateľstvo. 1978. S. 86.

Anglické názvy tohto žánru sú: science fiction [saiəns fikš(ə)n] (len pri použití vo funkcii prídavného mena sa toto slovo píše so spojovníkom, teda science-fiction, zatiaľ čo v slovenčine – porovnaj vyššie – sa spojovník má písať vždy), sci-fi [saifai], SF [esef]).

 Literatúra 
Prvá vedeckofantastická literatúra vznikla v 19. storočí (Mary Shelleyová, Arthur Conan Doyle, Jules Verne, H. G. Wells, John Jacob Astor IV), rozkvet prišiel až v 20. storočí (Karel Čapek). Po II. svetovej vojne – Isaac Asimov, Arthur C. Clarke a mnohí ďalší.

 Film 
Hlavný článok: Vedecko-fantastický film

 60. roky 
V 60. rokoch 20. storočia vznikol seriál Pán času (originálny názov: Doctor Who), tesne nasledovaný seriálom Star Trek (1966), ktorý režíroval Gene Roddenberry. Star Trek mal veľký úspech, ktorý motivoval jeho režiséra nakrútiť ďalší seriál. Nakoniec vzniklo šesť seriálov a desať filmov na tému Star Trek. Posledný seriál Star Trek: Enterprise bol dokončený v roku 2005.

 70. roky 
Medzi filmy, ktoré najviac ovplyvnili filmový žáner sci-fi sa zaraďuje film Georga Lucasa: Hviezdne vojny (1977). Táto sága sa dočkala v roku 2019 už deviateho pokračovania s názvom Star Wars: Epizóda IX- Vzostup Skywalkera.

Do dejín vedecko-fantastického filmu sa zapísala aj séria filmov nesúca prívlastok Votrelec, ktorej prvú časť z roku 1979 režíroval Ridley Scott.

 80. roky 
Ďalším míľnikom v tejto oblasti bol film Blade Runner (1982), takisto od Ridleyho Scotta. Tento film je dodnes jedným z najkultovejších.

 90. roky 
Vedecko fantastické filmy 20. storočia uzatvára prvý diel filmu Matrix. Zatiaľ jeden z najúspešnejších filmov svojho žánru vôbec.

 21. storočie 
Kapitolu 21. storočia otvára počítačom robený film Final Fantasy: Esencia Života (Final Fantasy: Spirits Within). Ide o prvý celovečerný film kompletne robený pomocou CGI. Projekt však nebol veľmi úspešný, keďže sa štúdiu Square Pictures vrátilo iba 30 miliónov dolárov z investovaných 137 miliónov dolárov. Film režíroval Hironobu Sakaguchi, zakladateľ jednej z najúspešnejších RPG hier vôbec: Final Fantasy.

 Sci-fi seriály 
Asi najznámejším sci-fi seriálom je svet Star Treku, ďalšími známymi TV seriálmi sú Babylon 5, Battlestar Galactica, Stargate SG-1, Červený Trpaslík či komediálna animovaná Futurama. Medzi sci-fi seriály patrí aj celkovo najstarší nepretržite vysielajúci sa seriál Doctor Who, ktorý oslávil 50 rokov vysielania v roku 2014.

 Referencie 

 Literatúra 



 Iné projekty 

 Externé odkazy 

 Scifi.sk – portál zameraný sci-fi poviedky, knihy, seriály a filmy a na novinky zo sveta sci-fi a fantasy
 Fandom.sk – slovenský internetový denník venovaný fantastike 
 Nemesis.szm.sk – stránka venovaná životu a tvorbe Isaaca Asimova
 The Encyclopedia of Science Fiction – online vydanie 

Kategória:Filmové žánre
Kategória:Literárne žánre